Odense Adresse-Contoirs Efterretninger, 1832-02-13
Jtalien. Paven har atter maattet tye til Østerrigs Bistand imod sine Undersaatter, der ogsaa er ydet ham, for (som der skrives fra Wien) at gjøre en Ende paa Blodsudgydelsen og overtyde Legationernes Jndbyggere om det Uhensigtsmæssige i videre Modstand." Efter de fremmede Gesandteres Opfordring til Underkastelse (S. 82), efterat Tropper fra Lombardiet vare rykkede frem til Grændsen, og efterat Kardinalerne Albani, Bernetti og Opizzoni forgiæves havde formanet til Rolighed, og lovet Amnestie og gavnlige Reformer, samt forsikret, at de pavelige Tropper kom som Venner, vovede Jnsurgenternes Avantgarde paa omtrent 1000 Md. med 3 Kanoner at modtage dem med Geværild ved Cesena; men bleve snart sprængte af de Pavelige under Oberst Barbieri, som efter en to Timers Kamp indtog Staden med Storm den 20 Januar, hvorved disses Tab skal have beløbet sig til omtrent 50 Dræbte og Saarede, Jnsurgenternes derimod udgjort det Dobbelte. Endnu samme Dags Aften rømtes Forli, som de Pavelige vel uden Modstand besatte; men uagtet den Jubel, hvormed de her modtoges, der gik saa vidt, at alle Vinduer ved Kardinal Albanis Jndtog vare prydede med Pragttepper, blev Roligheden forstyrret ved et uforudseet Tilfælde, da et Flinteskud som tilfældig eller forsætlig vides ikke) saaledes opflammede de pavelige Troppers Mod, at de, uden at oppebie befaling dertil, begyndte at fyre, hvorved over 20 Borgere bleve nedskudte, et Huus skal være reent ødelagt og Man frygtede for en almindelig Plyndring. Den stærke Besætning, som derover maatte efterlades i Forli, svækkede saaledes Kardinal Albanis Stridskræfter, at han fandt det raadeligt at anraabe den østerrigske General Radetzky om belovet Understøttelse, som denne da eiheller tøvede med at yde, efter en udstædt Proklamation af 19 Jan. (der dog senere er rettet til den 29de, hvori han erklærer, ingen anden Hensigt at have med at yde Keiserens Nabo og Allierede Bistand, end at opretholde Roligheden og den retmæssige Magt, lover den strængeste Mandstugt &c. Saaledes gik da de nu forenede Tropper løs paa Hovedsædet for Urolighederne, Bologna, hvor Forvirringen var saa meget større, da Kommandanten for Borgergarden, Patuzzi, fandt det raadeligst at tage sin Afsked og redde sig ved Flugten. Forgiæves formanede hans Eftermand Riceardi til Rolighed og Orden. Den 24 Jan. stormede Folket Gaardens Hovedvagt, for at bemægtige sig dens Vaaben. Jmidlertid rykkede Østerrigerne den 28 Jan. uden Modstand ind i Bologna hvorved videre Anarkie og Blodsudgydelse atter for denne finde standsedes, og Borgergarden paa første Opfordring afleverede sine Vaaben. Jagttageren tilskriver de i Forli forefaldne Uordener, som foranledigede de østerrigske Troppers ny Jndmarsch, den liden Disciplin mellem Hs. Helligheds nyhvervede Tropper, og erklærer den for det sikreste Middel til at underkaste og berolige den ved et bekjendt Parties Rænker ophidsede Provinds." Jøvrigt skal den største Deel af de østerrigske Tropper alt igjen næste Dag have rømmet Staden og være tiltraadt Tilbagemarschen til Ravenna, ligesom General Radetzky igjen er afreist til Mayland. Tiden maa snart vise, med hvilke Øine denne nye østerrigske Mellemkomst vil blive anseet i Paris, hvor Minister Præsidenten efter Forlydende skal have givet sit Samtykke dertil i en diplomatisk Konferents den 27 Jan. Bladet Messager har ogsaa forud beredet Publikum derpaa, og trøstet det med, at Østerrig udtrykkelig har erklæret sig imod alle Erobrings=Hensigter, ligesom Man kort forud har besmykket St. Aulaires Note dermed, at ved den netop en ny Jndblanding af Østerrig vilde forebygges. - Betydningen af en befaling til Vicekongen paa Sardinien om at kalde hele Øens Milits paa 26,000 Md. til Vaaben, er med saameget Andet endnu en Gaade.